Diari Oficial de la Generalitat Valenciana


Sumari del DOGV 3265, del 16-06-1998 (1998/4378)

ORDRE de 22 de maig de 1998, de la Conselleria de Benestar Social, per la qual es convoca una beca per a la realització de pràctiques professionals de mitjans de comunicació.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4378


Data del document
:   16-06-1998

Organisme emissor
:   Conselleria de Benestar Social

Tipus de document
:   Ordre

ORDRE de 22 de maig de 1998, de la Conselleria de Benestar Social, per la qual es convoca una beca per a la realització de pràctiques professionals de mitjans de comunicació. [1998/4378]
  
La Conselleria de Benestar Social, en el marc de la política dirigida a la millora i especialització de joves universitaris/universitàries, convoca la concessió d'una beca perquè aquests/aquestes puguen accedir a la realització de pràctiques professionals, en les seues diferents especialitats, dins de l'àmbit de l'administració pública.
  
Aquesta actuació es troba recollida en els objectius i activitats del programa 311.10 €Direcció i Serveis Generals?, i hi ha suficient consignació pressupostària en el pressupost de la Generalitat Valenciana per a l'exercici de 1998.
  
Fent ús de les facultats que em confereix el Decret 37/1997, de 26 de febrer, pel qual s'aprova el Reglament Orgànic i Funcional de la Conselleria de Benestar Social, i l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Procedir a la convocatòria de concurs públic per a la concessió d'una beca per a la realització de pràctiques professionals de mitjans de comunicació, en la Conselleria de Benestar Social.
  
Segon
  
Aprovar les bases que s'adjunten com a annex I d'aquesta ordre, per les quals s'ha de regir aquesta convocatòria.
  
Tercer
  
La dotació econòmica de la beca es sufragarà a càrrec de la línia 402/000/98 del programa pressupostari 311.10 Direcció i Serveis Socials, dels vigents pressupostos de la Generalitat Valenciana per a l'exercici 98, per un import total màxim de 690.000, (sis-centes noranra mil) pessetes.
  
Quart
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Cinqué
  
Contra aquesta ordre, que esgota la via administrativa, s'hi podrà interposar recurs contenciós administratiu, d'acord amb el que preveu l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos, comptadors des del dia de la seua publicació davant la Sala Contenciosa Administrativa del Tribunal Superior de Justícia de la Comunitat Valenciana, després d'haver-lo comunicat a la Conselleria de Benestar Social, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de maig de 1998
  
La consellera de Benestar Social
  
Marcela Miró Pérez
  
ANNEX I
  
Bases de la convocatòria per a la concessió d'una beca, per a la realització de pràctiques professionals de mitjans de comunicació en la Conselleria de Benestar Social.
  
Primera. Objecte
  
La beca té com a objecte la formació complementària, la millora i l'especialització de llicenciats/llicendiades en Ciències de la Informació, branca de Periodisme, en l'àmbit de l'administració pública.
  
Segona. Nombre de beques i requisits dels/de les sol.licitants
  
Es convoca una beca, destinada a llicenciats/llicenciades en Ciències de la Informació, branca de Periodisme, en l'àmbit de l'administració pública i que han realitzat els seus estudis universitaris en els últims 5 anys.
  
Tercer. Dotació, durada i pagament de les beques
  
La dotació de la beca és de 115.000 (cent quinze mil) pessetes brutes mensuals, l'import total de la beca és de 690.000 (sis-centes noranta mil) pessetes.
  
El període de gaudiment de la beca finalitzarà el 31 de desembre de 1998. No obstant això, aquest període es podrà prorrogar a l'exercici 1999 i fins a un màxim de 12 mesos, inclòs el període de pròrroga, sempre que hi haja consignació pressupostària en l'exercici de 1999.
  
L'import de la beca es pagarà mensualment, amb la prèvia certificació del secretari general de la Conselleria de Benestar Social, i amb l'informe previ del cap del Gabinet de Premsa de la correcta marxa de l'activitat objecte de la beca.
  
Quarta. Titulació exigida.
  
Els/les aspirants hauran d'estar en possessió del títol universitari de Llicenciat /Llicenciada en Ciències de la Informàtica, branca de Periodisme, i hauran d'haver acabat els seus estudis universitaris en els últims 5 anys.
  
Cinquena. Formalització de les sol.licituds.
  
Els impresos de sol.licitud ( annex II) estaran a disposició de les persones interessades en el Registre General de la Conselleria de Benestar Social ( passeig de l'Albereda 16, de València). Les persones candidates hauran de presentar la sol.licitud en aquest Registre General, o fer el tramit en qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i hi adjuntaran, juntament amb la fotocòpia validada del Document Nacional d'Identitat (DNI), la documentació següent:
  
a) Currículum, en què faran constar les dades personals, data i lloc de naixement, domicili actual, telèfon i una foto mida carnet del sol.licitant.
  
b) Fotocòpia validada del títol acadèmic.
  
c) Declaració jurada que no té concedida qualsevol altra beca o ajuda per a aquesta o semblant activitat, i que es troba al corrent de les seues obligacions fiscals.
  
d) Qualssevol altres documents que acrediten la possessió de títols, cursos, conferències, mèrits docents, d'investigació o experiència professional que es desitge al.legar.
  
Sisena. Termini de presentació de les sol.licituds.
  
El termini de presentació de les sol.licituds serà de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Setena. Selecció
  
Per a l'examen de les sol.licituds de beques es constituirà una comisió avaluadora, que elaborarà les oportunes propostes d'adjudicació de beca, en un termini d'un mes des de la finalització del termini de presentació de sol.licituds. Aquesta comissió estarà formada pels membres següents:
  
- El cap del Gabinet de Premsa de la Conselleria de Benestar Social.
  
- Un tècnic del Gabinet de Premsa de la Conselleria de Benestar Social
  
- Un tècnic del Gabinet de la Consellera de Benestar Social.
  
La Conselleria de Benestar Social es reserva la facultat de deixar deserta, totalment o parcialment, l'adjudicació de la beca convocada i d'interpretar el contingut d'aquestes bases.
  
Segons la puntuació obtinguda en l'aplicació del següent barem, es realitzarà la selecció del becari :
  
A. Coneixements de Valencià: un màxim de 2 punts d'acord amb els nivells de coneixement de valencià establits per la Junta Qualificadora de Coneixements de Valencià, segons l'escala següent:
  
Nivell oral: 0,25 punts
  
Nivell elemental: 0,50 punts
  
Nivell mitjà: 1,50 punts
  
Nivell superior: 2 punts
  
B. Realització de cursos, seminaris, conferències, mèrits d'investigació o professionals relacionats amb l'objecte de la beca, que s'hi adjunten: un màxim de 2 punts
  
C. Experiència professional desenvolupada en les administracions públiques: un màxim de 2 punts.
  
D.Entrevista: un màxim de 3 punts. En l'entrevista es valorarà l'experiència professional desenvolupada en mitjans de comunicació social i els coneixements de l'administració autonòmica.
  
No es valorarà cap mèrit que no estiga documentat com cal. La comissió avaluadora, podrà establir, quan corresponga, una puntuació mínima per a poder accedir a la fase de l'entrevista, a la vista de les sol.licituds presentades.
  
Una vegada finalitzat el procés selectiu, la comissió elaborarà una proposta de concessió de beca que contindrà la relació de beneficiaris i una borsa de reserva prioritzada, segons la puntuació obtinguda, a fi de cobrir les vacants que es puguen podruir per renúncia o abandonament.
  
Vuitena. Concessió
  
La beca s'adjudicarà mitjançant resolució de la consellera de Benestar Social, a la vista de la proposta de la comissió avaluadora, en el termini màxim d'un mes a partir de l'endemà de la finalització de presentació de sol.licituds, la no resolució de l'adjudicació, dins del termini establit anteriorment, produirà l'efecte de la desestimació presumpta de les sol.licituds presentades.
  
La resolució de concessió es notificarà als interessats i serà publicada en el Diari Oficial de la Generalitat Valenciana.
  
Novena. Obligacions, incidències i tutoria dels becaris.
  
La beca és incompatible amb el gaudiment de qualsevol altra beca o ajuda que es poguera concedir per aquesta o semblant activitat. La infracció d'aquesta regla deixarà sense efecte la beca.
  
La condició de persona becada no genera cap relació laboral o administrativa amb la Generalitat Valenciana.
  
Les persones becades, si cal, hauran de presentar la documentació acreditativa del compliment de les obligacions fiscals i amb la Seguretat Social, i, a més, la documentació acreditativa que tenen cobertura sanitària.
  
La consellera de Benestar Social, resoldrà les incidències que es produïsquen durant el període de gaudiment de les beques i podrà deixar sense efecte aquestes, prèvia audiència de la persona interessada, en cas d'incompliment de les seues obligacions per part de la persona becada o quan no realitze l'activitat que va motivar la concessió o deixe de reunir els requisits exigits.
  
El cap del Gabinet de Premsa de la consellera de Benestar Social ordenarà les activitats, i establirà la dedicació de les persones becades segons els criteris dels seus serveis i mitjans.
  
Davant les incidències, les renúncies, els abandonaments o els incompliments que deixen vacant una beca, es cobrirà aquesta segons l'ordre establit en la borsa de reserva que resulte del procés de selecció.
  
ANNEX II
  
El/la Sr./Sra. ?, amb domicili a ?., Carrer ?, núm?, amb DNI núm. ?, expedit a ?. data ?, telèfon - en nom meu, que tenint coneixement de l'ordre publicada en el DOGV núm. - , de data ?, per la qual la Conselleria de Benestar Social convoca 1 beca per a la realització de pràctiques professionals en la Conselleria de Benestar Social, i també de les condicions establides en les bases, em compromet a acceptar-les, a assistir i a partipar plenament en els programes de treball que s'hi establisquen, en cas de ser adjudicatari/adjudicatària, i declare que totes les dades personals, acadèmiques i professionals senyalades en l'escrit són certes, i adjunte la documentació següent:
  
Fotocòpia validada del DNI.
  
Currículum.
  
Fotocòpia validada del títol acadèmic.
  
Declaració jurada que no gaudeix de qualsevol altra beca o ajuda que es poguera concedir per aquesta o semblant activitat.
  
Altres documents que acrediten la possessió de títols, cursos, seminaris, conferències, mèrits docents, d'investigació, etc., o professionals que s'adjunten.
  
SOL.LICITE: Que em siga admesa aquesta instància amb la seua documentació a l'efecte del que estableix la convocatòria de beques.
  
València, ??.. de ???. de 1998
  
Signatura de l?/ de la interessat/interessada
  
GABINET DE LA CONSELLERA DE BENESTAR SOCIAL
  
IV. ADMINISTRACIÓ DE JUSTÍCIA
  
c) CITACIONS A COMPAREIXENÇA JUDICIAL
  
I EXECUCIÓ DE SENTÈNCIES
  
Universitat d'Alacant